SIA „STARPTAUTISKĀ KOSMETOLOĢIJAS KOLEDŽA” PRIVĀTUMA POLITIKA

Privātuma politikas mērķis ir sniegt fiziskajai personai - datu subjektam - informāciju par personas datu apstrādes nolūku, apjomu, aizsardzību un apstrādes termiņu datu iegūšanas laikā un apstrādājot datu subjekta personas datus.

**Pārzinis un tā kontaktinformācija**

1.Personas datu apstrādes pārzinis ir SIA „Starptautiskā Kosmetoloģijas koledža” (turpmāk - SKK), vienotās reģistrācijas Nr. 40003253478, juridiskā adrese Rīga, Graudu iela 68, LV-1058.

2.SKK kontaktinformācija ar personas datu apstrādi saistītajos jautājumos ir: info@skk.lv Izmantojot šo kontaktinformāciju vai vēršoties SKK juridiskajā adresē, var uzdot jautājumu par personas datu apstrādi. Pieprasījumu par savu tiesību īstenošanu var iesniegt saskaņā ar 24. punktu.

**Dokumenta piemērošanas sfēra**

3.Personas dati ir jebkāda informācija par identificētu vai identificējamu fizisku personu. Personas datu definīcijas, paskaidrojumi un datu kategorijas norādītas pielikumā “Datu kategorijas”.

4.Privātuma politiku piemēro privātuma un personas datu aizsardzības nodrošināšanai attiecībā uz:

•fiziskajām personām - studējošiem (tajā skaitā, potenciālajiem, bijušajiem un esošajiem), kā arī trešajām personām, kuras saistībā ar pakalpojumu sniegšanu fiziskai personai (studējošajam) saņem vai nodod SKK jebkādu informāciju (tajā skaitā, kontaktpersonas, maksātāji u.c.);

•SKK uzturēto interneta mājaslapu apmeklētājiem

turpmāk tekstā visi minētie - Klienti.

5.SKK rūpējas par Klientu privātumu un personas datu aizsardzību, ievēro Klientu tiesības uz personas datu apstrādes likumību saskaņā ar piemērojamajiem tiesību aktiem - Eiropas Parlamenta un padomes 2016. gada 27. aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Regula) un citiem piemērojamajiem tiesību aktiem privātuma un datu apstrādes jomā.

6.Privātuma politika ir attiecināma uz datu apstrādi neatkarīgi no tā, kādā formā un/vai vidē Klients sniedz personas datus (SKK interneta mājaslapā, SKK Moodle vidē, papīra formātā vai telefoniski) un kādās uzņēmuma sistēmās vai papīra formā tie tiek apstrādāti.

7.Attiecībā uz specifiskiem datu apstrādes veidiem (piemēram, sīkdatņu apstrādi u.c.), vidi, nolūkiem var tikt noteikti papildu, specifiski noteikumi, par ko Klients tiek informēts brīdī, kad viņš sniedz attiecīgus datus SKK .

**Personas datu apstrādes nolūki**

8.SKK apstrādā personas datus šādiem nolūkiem:

8.1.Studiju pakalpojuma sniegšanai:

-klienta identificēšanai;

-līguma sagatavošanai un noslēgšanai;

-studiju procesa nodrošināšanai;

-jaunu studiju virzienu attīstībai;

-izglītības pakalpojumu reklamēšanai un izplatīšanai jeb komerciāliem nolūkiem;

-klientu apkalpošanai;

-iebildumu izskatīšanai un apstrādei;

-norēķinu administrēšanai;

-parādu atgūšanai un piedziņai;

-mājaslapu uzturēšanai un darbības uzlabošanai.

8.2.Plānošanai un analītikai:

-statistikai un darbības analīzei;

-plānošanai un uzskaitei;

-efektivitātes mērīšanai;

-datu kvalitātes nodrošināšanai;

-tirgus un sabiedriskā viedokļa pētījumu veikšanai;

-atskaišu sagatavošanai;

-klientu aptauju veikšanai;

-riska vadības aktivitāšu ietvaros.

8.3.Informācijas sniegšanai valsts pārvaldes iestādēm un operatīvās darbības subjektiem ārējos normatīvajos aktos noteiktajos gadījumos un apjomā.

8.4.Citos specifiskos nolūkos, par kuriem Klients tiek informēts brīdī, kad viņš sniedz attiecīgus datu SKK .

**Personas datu apstrādes tiesiskais pamats**

9.SKK apstrādā Klienta personas datus, balstoties uz šādiem tiesiskajiem pamatiem:

9.1.līguma noslēgšanai un izpildei - lai noslēgtu līgumu pēc Klienta pieteikuma un nodrošinātu tā izpildi;

9.2.normatīvo aktu izpildei - lai izpildītu SKK saistošos ārējos normatīvajos aktos noteiktu pienākumu;

9.3.saskaņā ar Klienta piekrišanu;

9.4.likumīgās (leģitīmās) interesēs - lai realizētu no SKK un Klienta starpā pastāvošajām saistībām vai noslēgtā līguma, vai likuma izrietošas SKK leģitīmās (likumīgās) intereses.

10.SKK likumīgās (leģitīmās) intereses ir:

10.1.veikt komercdarbību;

10.2.sniegt izglītības pakalpojumus;

10.3.pārbaudīt Klienta identitāti pirms līguma noslēgšanas;

10.4.nodrošināt līguma saistību izpildi;

10.5.saglabāt Klientu pieteikumus un iesniegumus, piezīmes par tiem, t.sk., kas veikti mutiski, zvanot uz biroju, interneta mājas lapās un pašapkalpošanās vidē;

10.6.analizēt SKK mājaslapu, interneta vietņu darbību, izstrādāt un ieviest to uzlabojumus;

10.7.administrēt Klienta kontu SKK mājaslapās, interneta vietnēs;

10.8.segmentēt klientu datu bāzi izglītības pakalpojumu efektīvākai nodrošināšanai;

10.9.izstrādāt un attīstīt pakalpojumus;

10.10.reklamēt savus pakalpojumus, nosūtot komerciālus paziņojumus;

10.11.nosūtīt citus ziņojumus par līguma izpildes gaitu un līguma izpildei būtiskiem notikumiem, kā arī veikt Klientu aptaujas par pakalpojumiem un to lietošanas pieredzi;

10.12.novērst noziedzīgos nodarījumus;

10.13.nodrošināt korporatīvo pārvaldību, finanšu uzskaiti un analītiku;

10.14.nodrošināt efektīvus uzņēmuma pārvaldības procesus;

10.15.vairot pakalpojumu sniegšanas efektivitāti;

10.16.nodrošināt un uzlabot pakalpojumu kvalitāti;

10.17.administrēt maksājumus;

10.18.administrēt neveiktus maksājumus;

10.19.vērsties valsts pārvaldes un operatīvās darbības iestādēs un tiesā savu tiesisko interešu aizsardzībai;

10.20.informēt sabiedrību par savu darbību.

**Personas datu apstrāde**

11.SKK apstrādā Klienta datus, izmantojot mūsdienu tehnoloģiju iespējas, ņemot vērā pastāvošos privātuma riskus un SKK saprātīgi pieejamos organizatoriskos, finansiālos un tehniskos resursus.

12.SKK attiecībā uz Klientu var veikt automatizētu lēmumu pieņemšanu. Klients par šādām SKK darbībām tiek informēts atsevišķi saskaņā ar normatīvajiem aktiem. Klients var iebilst automatizētu lēmumu pieņemšanai saskaņā ar tiesību aktiem, tomēr apzinoties, ka atsevišķos gadījumos tas var ierobežot Klienta tiesības izmantot atsevišķas viņam potenciāli pieejamās iespējas (piemēram, saņemt komerciālus piedāvājumus).

13.Automatizētu lēmumu pieņemšana, kas Klientam rada tiesiskās sekas (piemēram, Klienta pieteikuma apstiprināšana vai noraidīšana), var tikt veikta tikai līguma starp SKK un Klientu noslēgšanas vai izpildes gaitā, vai pamatojoties uz Klienta nepārprotamu piekrišanu.

14.Ar Klientu noslēgtā līguma saistību izpildes kvalitatīvai un operatīvai nodrošināšanai SKK var pilnvarot SKK sadarbības partnerus veikt atsevišķas pakalpojumu sniegšanas darbības. Ja izpildot šos uzdevumus, SKK sadarbības partneri apstrādā SKK rīcībā esošos Klienta personas datus, attiecīgie SKK sadarbības partneri ir uzskatāmi par SKK datu apstrādes operatoriem (apstrādātājiem) un SKK ir tiesības nodot SKK sadarbības partneriem šo darbību veikšanai vajadzīgos Klienta personas datus tādā apmērā, kā tas nepieciešams šo darbību veikšanai.

15.SKK sadarbības partneri (personas datu apstrādātāja statusā) nodrošinās personas datu apstrādes un aizsardzības prasību izpildi saskaņā ar SKK prasībām un tiesību aktiem, un neizmantos personas datus citos nolūkos, kā tikai ar Klientu noslēgtā līguma saistību izpildei SKK uzdevumā.

**Personas datu aizsardzība**

16.SKK aizsargā Klienta datus ar fiziskās un loģiskās aizsardzības līdzekļiem, izmantojot mūsdienu tehnoloģiju iespējas, ņemot vērā pastāvošos privātuma riskus un SKK saprātīgi pieejamos organizatoriskos, finansiālos un tehniskos resursus, tajā skaitā:

16.1.izmantojot šādus programmatūras drošības pasākumus:

16.1.1.Datu šifrēšanu, pārraidot datus (SSL šifrēšana);

16.1.2.Ugunsmūri;

16.1.3.Ielaušanās aizsardzības un atklāšanas programmas;

16.1.4.Citus aizsardzības pasākumus atbilstoši aktuālajām tehnikas attīstības iespējām.

16.2.Izmantojot šādus fiziskās drošības pasākumus:

16.2.1.tehnisko resursu aizsardzība pret fiziskas iedarbības radītu informācijas sistēmas apdraudējumu;

16.2.2.nodrošinot papīra formā esošo datu uzglabāšanu slēdzamos skapjos;

16.2.3.nodrošinot uzglabāto datu aizsardzību no ugunsgrēka, plūdiem, sprieguma pazemināšanās vai pārspriegums enerģijas pievades tīklā, tehnisko resursu zādzības, ekspluatācijas noteikumiem neatbilstoša mitruma, gaisa temperatūras.

**Personas datu saņēmēju kategorijas**

17.SKK neizpauž trešajām personām Klienta personas datus vai jebkādu pakalpojumu sniegšanas un līguma darbības laikā iegūtu informāciju, tajā skaitā, informāciju par saņemtajiem elektronisko sakaru, satura vai citiem pakalpojumiem, izņemot:

17.1.ja attiecīgajai trešajai personai dati jānodod noslēgtā līguma ietvaros, lai veiktu kādu līguma izpildei nepieciešamu vai ar likumu deleģētu funkciju (piemēram, bankai norēķinu ietvaros vai nodrošinātu IT sistēmu uzturēšanas pakalpojumu);

17.2.saskaņā ar Klienta skaidru un nepārprotamu piekrišanu;

17.3.ārējos normatīvajos aktos paredzētajām personām pēc viņu pamatota pieprasījuma, ārējos normatīvajos aktos noteiktajā kārtībā un apjomā;

17.4.ārējos normatīvajos aktos noteiktos gadījumos SKK likumīgo interešu aizsardzībai, piemēram, vēršoties tiesā vai citās valsts institūcijās pret personu, kura ir aizskārusi šīs SKK likumīgās intereses.

**Trešo valstu subjektu piekļuve personas datiem**

18.Atsevišķos gadījumos, ievērojot normatīvo aktu prasības, SKK personu datiem piekļūst trešajās valstīs (tas ir, valstīs ārpus Eiropas Savienības un Eiropas Ekonomiskās zonas) esoši izstrādātāji vai pakalpojumu nodrošinātāji (Regulas izpratnē - nosūtīšana uz trešajām valstīm) datu apstrādātāja (operatora) statusā.

19.Šādos gadījumos SKK nodrošina normatīvajos aktos noteiktās procedūras personas datu apstrādes un aizsardzības līmeņa, kas līdzvērtīgs ar Regulu noteiktajam, nodrošināšanai.

**Personas datu glabāšanas ilgums**

20.SKK glabā un apstrādā Klienta personas datus, kamēr pastāv vismaz viens no šiem kritērijiem:

20.1.tikai tik ilgi, kamēr ir spēkā ar Klientu noslēgtais līgums;

20.2.kamēr ārējos normatīvajos aktos noteiktajā kārtībā SKK vai Klients var realizēt savas leģitīmās intereses (piemēram, iesniegt iebildumus vai celt vai vest prasību tiesā);

20.3.kamēr kādai no pusēm pastāv juridisks pienākums datus glabāt;

20.4.kamēr ir spēkā Klienta piekrišana attiecīgai personas datu apstrādei, ja nepastāv cits datu apstrādes likumīgs pamats.

21.Pēc tam, kad 20. punktā minētie apstākļi izbeidzas, Klienta personas dati tiek dzēsti.

**Piekļuve personas datiem un citas Klienta tiesības**

22.Klientam ir tiesības saņemt normatīvajos aktos noteikto informāciju saistībā ar viņa datu apstrādi.

23.Klientam saskaņā ar normatīvajiem aktiem ir arī tiesības pieprasīt SKK piekļuvi saviem personas datiem, kā arī pieprasīt SKK veikt to papildināšanu, labošanu vai dzēšanu, vai apstrādes ierobežošanu attiecībā uz Klientu, vai tiesības iebilst pret apstrādi (tajā skaitā pret personas datu apstrādi, kas veikta pamatojoties uz SKK likumīgajām (leģitīmajām) interesēm), kā arī tiesības uz datu pārnesamību. Šīs tiesības īstenojamas, ciktāl datu apstrāde neizriet no SKK pienākumiem, kas tam ir uzlikti ar spēkā esošajiem normatīvajiem aktiem, un kuri tiek veikti sabiedrības interesēs.

24.Klients var iesniegt pieprasījumu par savu tiesību īstenošanu:

24.1.rakstveida formā klātienē SKK administrācijā, uzrādot personu apliecinošu dokumentu;

24.2.elektroniskā pasta veidā, parakstot ar drošu elektronisko parakstu;

25.Saņemot Klienta pieprasījumu par savu tiesību īstenošanu, SKK pārliecinās par Klienta identitāti, izvērtē pieprasījumu un izpilda to saskaņā ar normatīvajiem aktiem.

26.SKK atbildi Klientam nosūta pa pastu uz viņa norādīto kontaktadresi ierakstītā vēstulē vai elektroniskā pasta veidā, parakstot ar drošu elektronisko parakstu, pēc iespējas ņemot vērā Klienta norādīto atbildes saņemšanas veidu.

27.SKK nodrošina datu apstrādes un aizsardzības prasību izpildi saskaņā ar normatīvajiem aktiem un Klienta iebildumu gadījumā veic lietderīgās darbības, lai iebildumu atrisinātu. Tomēr, ja tas neizdodas, Klientam ir tiesības vērsties uzraudzības iestādē - Datu valsts inspekcijā.

**Klienta piekrišana datu apstrādei un tiesības to atsaukt**

28.Klients sniedz piekrišanu personas datu apstrādei, kuras tiesiskais pamats ir piekrišana (piemēram, attēla publicēšana, reklāma u.c.), SKK pieteikšanas formās, SKK pakalpojumu portālos/lietotnēs, SKK un citās interneta lapās (piemēram, jaunumu saņemšanas pierakstīšanas formas), klātienē SKK .

29.Personas datu kategoriju saraksts par datiem, kas var tikt apstrādāti saskaņā ar klienta piekrišanu un citiem tiesiskajiem pamatiem, ir pieejams pielikumā Nr.2.

30.Klientam ir tiesības jebkurā brīdī atsaukt datu apstrādei doto piekrišanu tādā pat veidā, kādā tā dota, klātienē SKK . Tādā gadījumā turpmāka datu apstrāde, kas balstīta uz iepriekš doto piekrišanu konkrētajam nolūkam turpmāk netiks veikta.

31.Piekrišanas atsaukums neietekmē datu apstrādes, kuras veiktas tajā laikā, kad Klienta piekrišana bija spēkā.

32.Atsaucot piekrišanu, nevar tikt pārtraukta datu apstrāde, kuru veic, pamatojoties uz citiem tiesiskajiem pamatiem.

**Saziņa ar Klientu**

33.SKK veic saziņu ar Klientu, izmantojot Klienta norādīto kontaktinformāciju (telefona numuru, e-pasta adresi, pasta adresi).

34.Saziņu par pakalpojumu līgumsaistību izpildi SKK veic uz noslēgtā līguma pamata (piemēram, lekciju, nodarbību, pārbaudījumu laiku saskaņošana, informācija par maksājumiem, izmaiņām pakalpojumos u.c.).

**Komerciāli paziņojumi**

35.Saziņu par komerciāliem paziņojumiem par SKK un/vai trešo pušu pakalpojumiem un citiem ar tiešu nolīgto pakalpojumu nodrošināšanu nesaistītiem paziņojumiem (piemēram, aptaujas) SKK veic saskaņā ar ārējos normatīvajos aktos noteikto vai saskaņā ar Klienta piekrišanu.

36.Klients piekrišanu SKK komerciālu paziņojumu saņemšanai var dot www.skk.lv, SKK pieteikšanas formās, SKK un citās interneta lapās (piemēram, jaunumu saņemšanas pierakstīšanās formas).

37.Klienta dotā piekrišana komerciālu paziņojumu saņemšanai ir spēkā līdz tās atsaukumam (arī pēc pakalpojumu līguma izbeigšanās). Klients jebkurā laikā var atteikties no turpmākas komerciālo paziņojumu saņemšanas kādā no šādiem veidiem:

37.1.nosūtot e-pastu uz adresi info@skk.lv;

37.2.klātienē SKK;

37.3.izmantojot komerciālajā paziņojumā paredzēto automatizēto iespēju atteikties no turpmāku paziņojumu saņemšanas, noklikšķinot uz atteikšanās norādes attiecīgā komerciālā paziņojuma (e-pasta) beigās.

37.5.SKK pārtrauc komerciālo paziņojumu sūtīšanu, tiklīdz tiek apstrādāts Klienta pieprasījums. Pieprasījuma apstrāde ir atkarīga no tehnoloģiskām iespējām, kas var būt līdz trijām diennaktīm.

37.6.Izsakot savu viedokli aptaujās un atstājot savu kontaktinformāciju (e-pastu, tālruni), Klients piekrīt, ka SKK var ar viņu sazināties, izmantojot sniegto kontaktinformāciju sakarā ar Klienta sniegto novērtējumu.

**Mājaslapu apmeklējumi un sīkdatņu apstrāde**

38.SKK mājaslapas var izmantot sīkdatnes. Sīkdatņu apstrādes noteikumi pievienoti pielikumā “Sīkdatņu izmantošanas noteikumi”.

39.SKK mājaslapās var tikt ievietotas saites uz trešo personu interneta mājaslapām, kurām ir savi lietošanas un personas datu aizsardzības noteikumi, par ko SKK nenes atbildību.

**Citi noteikumi**

40.SKK ir tiesības veikt papildinājumus Privātuma politikā, padarot pieejamu Klientam tā aktuālo versiju ievietojot SKK mājaslapā.

41.SKK saglabā Privātuma politikas iepriekšējās redakcijas un tās ir pieejamas SKK mājaslapā.

**SIA “ Starptautiskā Kosmetoloģijas koledža” Privātuma politikas pielikums Nr.1**

**SĪKDATŅU IZMANTOŠANAS NOTEIKUMI**

**Sīkdatņu izmantošanas noteikumi SKK interneta vietnēs**

1.Sīkdatņu izmantošanas noteikumos SKK interneta vietnēs (turpmāk – dokuments) ir aprakstīta sīkdatņu izmantošana SKK (SIA „Starptautiskā Kosmetoloģijas koledža”, vienotās reģistrācijas Nr. 40003253478, juridiskā adrese Rīga, Graudu iela 68, LV-1058., kontaktinformācija info@skk.lv) vietnēs un mājaslapās: [www.skk.lv](http://www.skk.lv) <http://moodle.kk.edu.lv> un citās SKK interneta vietnēs (turpmāk SKK vietnes vai mājaslapas), norādīti sīkdatņu lietošanas nolūki, kā arī lietotāju tiesības mainīt un izvēlēties sīkdatņu lietošanu atbilstoši savām vajadzībām.

**Sīkdatņu definīcija**

2.Sīkdatnes ir mazas teksta datnes, kuras tīmekļa pārlūkprogramma (piemēram, Internet Explorer, Firefox, Safari u.c.) saglabā lietotāja galiekārtā (datorā, mobilajā tālrunī, planšetē) brīdī, kad lietotājs apmeklē tīmekļa vietni, lai identificētu pārlūkprogrammu vai pārlūkprogrammā saglabātu informāciju vai iestatījumus. Tādējādi ar sīkdatņu palīdzību tīmekļa vietne iegūst spēju saglabāt lietotāja individuālos iestatījumus, atpazīt viņu un atbilstoši reaģēt, ar mērķi uzlabot vietnes lietošanas pieredzi. Lietotājs var atspējot vai ierobežot sīkdatņu izmantošanu, taču bez sīkdatnēm nebūs iespējams pilnvērtīgi izmantot visas vietņu funkcijas.

3.Atkarībā no veicamajām funkcijām un izmantošanas mērķa, SKK izmanto obligātās sīkdatnes, funkcionālās sīkdatnes, analītiskās sīkdatnes un mērķēšanas (reklāmas) sīkdatnes.

**Obligātās sīkdatnes**

4.Šīs sīkdatnes nepieciešamas, lai lietotājs varētu brīvi apmeklēt un pārlūkot tīmekļa vietni un izmantot tās piedāvātās iespējas, tajā skaitā iegūt informāciju par pakalpojumiem un iegādāties tos. Šīs sīkdatnes identificē lietotāja iekārtu, taču neizpauž lietotāja identitāti, kā arī tās nevāc un neapkopo informāciju. Bez šīm sīkdatnēm tīmekļa vietne nevarēs pilnvērtīgi darboties, piemēram, sniegt lietotājam nepieciešamo informāciju, nodrošināt pieprasītos pakalpojumus e-veikalā vai pieslēgšanos profilam vai pakalpojuma pieteikšanu. Šīs sīkdatnes tiek glabātas lietotāja iekārtā līdz brīdim, kad tiek aizvērta tīmekļa pārlūkprogramma.

**Funkcionālās sīkdatnes**

5.Ar funkcionālajām sīkdatnēm vietne atceras lietotāja izvēlētos uzstādījumus un veiktās izvēles, lai lietotājs varētu ērtāk lietot vietni. Šīs sīkdatnes glabājas lietotāja iekārtā pastāvīgi.

**Analītiskās sīkdatnes**

6.Analītiskās sīkdatnes apkopo informāciju, kā lietotājs lieto tīmekļa vietni, konstatē biežāk apmeklētās sadaļas, ieskaitot saturu, kuru lietotājs izvēlies, pārlūkojot vietni. Informācija tiek lietota analīzes nolūkos, lai noskaidrotu, kas interesē vietnes lietotājus, un varētu uzlabot vietnes funkcionalitāti, padarīt to ērtāk lietojamu. Analītiskās sīkdatnes identificē tikai lietotāja iekārtu, taču neizpauž lietotāja identitāti.

7.Atsevišķos gadījumos dažas no analītiskajām sīkdatnēm vietnes īpašnieka vietā saskaņā ar tā norādījumiem un tikai atbilstoši norādītajiem mērķiem pārvalda trešās personas – datu apstrādātāji (operatori), piemēram, Google Adwords

**Mērķa (reklāmas) sīkdatnes**

8.Mērķa (reklāmas) sīkdatnes izmanto, lai apkopotu informāciju par lietotāja apmeklētajām tīmekļa vietnēm un piedāvātu tieši konkrētam lietotājam interesējošus mūsu vai sadarbības partneru pakalpojumus vai adresētu konkrētā lietotāja izrādītajai interesei atbilstošus piedāvājumus. Parasti šīs sīkdatnes ar vietnes īpašnieka atļauju atbilstoši norādītajiem mērķiem izvieto trešās personas, piemēram, Google Adwords. Mērķa sīkdatnes lietotāja galiekārtā tiek uzglabātas pastāvīgi.

**SKK sīkdatņu izmantošanas mērķi (nolūki)**

9.SKK izmanto sīkdatnes, lai uzlabotu vietņu un mājaslapu lietošanas pieredzi:

9.1.-nodrošinātu mājaslapas funkcionalitāti;

9.2.- pielāgotu mājaslapas funkcionalitāti lietotāja lietošanas paradumiem – tai skaitā valodai, meklēšanas pieprasījumiem, iepriekš apskatītajam saturam;

9.3.- iegūtu statistikas datus par lapas apmeklētāju plūsmu – apmeklētāju skaitu, lapā pavadīto laiku u.c.;

9.4.lietotāju autentifikācijai

**Sīkdatņu glabāšanas ilgums un nodošana**

10.Ja nav noteikts citādi, sīkdatnes tiek glabātas, kamēr tiek izpildīta darbība, kādam nolūkam tās vāktas, un pēc tam tās tiek dzēstas.

11.Sīkdatņu informācija netiek nodota apstrādei ārpus Eiropas Savienības un EEZ.

**Sīkdatņu apstiprināšana un atspējošana**

12.Apmeklējot SKK vietnes un mājalapas, lietotājam tiek attēlots logs ar ziņojumu par to, ka tīmekļa vietnē tiek izmantotas sīkdatnes.

13.Aizverot šo ziņojuma logu, lietotājs apstiprina, ka ir iepazinies ar informāciju par sīkdatnēm, to izmantošanas nolūkiem, gadījumiem, kad to informācija tiek nodota trešajai personai, un tiem piekrīt. Attiecīgi, sīkdatņu izmantošanas tiesiskais pamats ir lietotāja piekrišana. Ja izmantojot vietni vai mājaslapu lietotājs noslēdz līgumu – sīkdatņu apstrāde vajadzīga līguma ar lietotāju izpildei, vai, lai SKK izpildītu savu likumisku pienākumu vai īstenotu likumīgas intereses.

14.Ikvienas tīmekļa pārlūkprogrammas drošības iestatījumos iespējama sīkdatņu ierobežošana un dzēšana. Tomēr jāņem vērā, ka nevar atteikties no obligāto un funkcionālo sīkdatņu lietošanas, jo bez tām vietnes un mājaslapas pilnvērtīgas lietošanas nodrošināšana nav iespējama.

**Kontaktinformācija**

15.Ja lietotājam ir radies jautājums par sīkdatņu izmantošanu, viņš var sazināties ar SKK , izmantojot šādu kontaktinformāciju: info@skk.lv .

**SIA “ Starptautiskā Kosmetoloģijas koledža” Privātuma politikas pielikums Nr.2**

**DATU KATEGORIJAS**

|  |  |  |
| --- | --- | --- |
| **Nr.** | **Datu kategorija** | **Piemēri** |
| 1. | Personas identifikācijas dati | vārds, uzvārds, personas kods/ID, dzimšanas datums, pases Nr./ID numurs |
| 2. | Personas kontaktinformācija | adrese, telefona numurs, e-pasta adrese |
| 3. | Īpašo kategoriju dati (sensitīvie) | invaliditātes pazīme |
| 4. | Klienta kontaktpersonu dati | kontaktpersonas vārds, uzvārds, e-pasta adrese, telefona numurs |
| 5. | Klienta dati | klienta līguma numurs, klienta reģistrēšanas datums, statuss |
| 6. | Moodle vide | Lietotājvārds, parole, veiktās darbības Moodle vidē |
| 7. | Klienta profilēšanas[[1]](#footnote-1) dati | piederība kategorijai, studiju kursam, studiju programmai (profilēšanai tiek ņemta vērā klienta datu analīzes atļauja) |
| 8. | Izglītības pakalpojuma dati | līguma numurs, studiju programmas nosaukums, studiju adrese, maksa, atlaide, atlaides beigu termiņš |
| 9. | Izglītības pakalpojuma līguma dati | līguma numurs, parakstīšanas / apstiprināšanas datums, veids, pielikuma numurs, pielikuma datums |
| 10. | Komunikācijas dati | ienākošās/izejošās saziņas veids, numurs, datums, reģistrētājs, saturs, kanāls, piegādes statuss |
| 11. | Maksājuma dati | Maksājuma līguma numurs, lēmums, maksājumu grafiks |
| 12. | Norēķinu dati | norēķinu sistēmas konta numurs, bankas konta numurs, rēķina numurs, datums, summa, rēķina saņemšanas veids, apmaksas datums, parāda summa, parāda piedzīšanas informācija |
| 13. | Iebildumu dati | iebilduma numurs, reģistrēšanas/atrisināšanas datums, veids, apraksts |
| 14. | Klientu aptauju dati | aptaujas nosaukums, izsūtīšanas datums, atbildes sniegšanas datums, aptaujas jautājumi un sniegtās atbildes |
| 15. | SKK interneta lapās veiktās darbības | IP adrese, veiktās darbības nosaukumus, interneta lapas sadaļa, datums un laiks |
| 16. | Fotogrāfijas un attēli | fotogrāfijas no lekcijām, vieslekcijām un citiem pasākumiem, foto uzņemšanas datums |
| 17. | Video dati | video no lekcijām, vieslekcijām un citiem pasākumiem, ierakstīšanas datums |
| 18. | Pieejas dati sistēmām | klientam piešķirtie lietotājvārdi un paroles |
| 19. | Piekrišanu[[2]](#footnote-2) informācija | klienta izteiktās piekrišanas atzīme pa tēmām, piekrišanas datums un laiks, avots |

1. *Profilēšana* - izpaužas kā jebkura veida automatizēta personas datu apstrāde, kurā izvērtē ar fizisku personu saistītus personiskus aspektus, jo īpaši, lai analizētu vai prognozētu aspektus saistībā ar sniegumu darbā, ekonomisko situāciju, veselību, personīgām vēlmēm vai interesēm, uzticamību vai uzvedību, atrašanās vietu vai pārvietošanos, kamēr šādai apstrādei ir juridiskas sekas attiecībā uz fizisko personu vai kamēr tā līdzīgā veidā ievērojami ietekmē fizisko personu. [↑](#footnote-ref-1)
2. Piekrišana - klienta brīvi, nepārprotami izteikts gribas apliecinājums, ar kuru klients atļauj apstrādāt savus personas datus atbilstoši SKK sniegtajai informācijai. [↑](#footnote-ref-2)